CELEX: 62007CN0477
Language: sk
Date: 2007-11-02 00:00:00
Title: Vec C-477/07: Návrh na začatie prejudiciálneho konania, ktorý podal Hof van beroep te Antwerpen (Belgicko) 29. októbra 2007 – N.V. Gerlach & Co/Belgické kráľovstvo

12.1.2008   
            
            
               SK
            
            
               Úradný vestník Európskej únie
            
            
               C 8/6
            
         Návrh na začatie prejudiciálneho konania, ktorý podal Hof van beroep te Antwerpen (Belgicko) 29. októbra 2007 – N.V. Gerlach & Co/Belgické kráľovstvo
   (Vec C-477/07)
   (2008/C 8/11)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Hof van beroep te Antwerpen
   Účastníci konania pred vnútroštátnym súdom
   
      Žalobkyňa: N.V. Gerlach & Co.
   
      Žalované: Belgické kráľovstvo
   Prejudiciálne otázky
   
               1.
            
            
               Je zapísanie do účtovnej evidencie v zmysle článku 221 ods. 1 Colného kódexu Spoločenstva (vydaného nariadením Rady (EHS) č. 2913/92 z 12. októbra 1992, ktorým sa vydáva Colný kódex Spoločenstva (1), ďalej len „colný kódex“) zapísanie do účtovnej evidencie v zmysle článku 217 colného kódexu, ktoré spočíva v tom, že colné orgány zapíšu sumu cla do účtovných dokladov alebo na iný rovnocenný nosič informácií, a je potrebné toto zapísanie odlíšiť od zapísania sumy cla do účtov vlastných zdrojov v zmysle článku 6 nariadenia Rady (EHS, Euratom) č. 1552/89 z 29. mája 1989, ktorým sa vykonáva rozhodnutie 88/376/EHS, Euratom o systéme vlastných zdrojov Spoločenstiev (2) [teraz článok 6 nariadenia Rady (ES, Euratom) č. 1150/2000 z 22. mája 2000, ktorým sa vykonáva rozhodnutie 94/728/ES, Euratom o systéme vlastných zdrojov spoločenstiev (3)]?
            
         
               2.
            
            
               Má sa článok 221 ods. 2 colného kódexu vykladať v tom zmysle, že poskytnutie informácie o sume cla dlžníkovi colnými orgánmi zodpovedajúcim spôsobom sa môže považovať za poskytnutie informácie o sume cla dlžníkovi upravené v článku 221 ods. 1 colného kódexu iba v prípade, keď suma cla bola zapísaná do účtovnej evidencie už pred tým, než o nej colné orgány poskytli informáciu dlžníkovi?
            
         
               3.
            
            
               Má sa článok 221 ods. 1 colného kódexu vykladať v tom zmysle, že nie je možné požadovať sumu cla, pokiaľ o nej colné orgány zodpovedajúcim spôsobom poskytli informáciu dlžníkovi, avšak bez toho, aby ju colné orgány zapísali do účtovnej evidencie pred poskytnutím informácií o nej dlžníkovi, takže colné orgány môžu len dodatočne vyberať sumu cla, ak sa opäť dlžníkovi poskytne informácia o sume cla zodpovedajúcim spôsobom následne po tom, čo sa zapísala do účtovnej evidencie, a pokiaľ k tomu dôjde v priebehu platnej premlčacej lehoty?
            
         
      (1)  Ú. v. ES L 302, s. 1; Mim. vyd. 02/004, s. 307.
   
      (2)  Ú. v. ES L 155, s. 1.
   
      (3)  Ú. v. ES L 130, s. 1; Mim. vyd. 01/003, s. 169.